Njemačka Jugozapadna Afrika
<s>Nemačka jugozapadna Afrika je bila kolonija nemačkog carstva između 1884. godine i 1920. godine.</s><s>Ova kolonija se nalazila na teritoriji današnje Namibije.</s>

<s>Istorija Nemačke Jugozapadne Afrike počinje u 1883. godini.</s><s>Te godine nemački trgovac Adolf Lideric kupuje zemljište od vođe lokalnog plemena na teritoriji poznatom pod imenom Angra Pekuenja.</s><s>Zbog straha od preuzimanja njegovog zemljišta od strane Velike Britanije on 24. aprila 1884. godine stavlja svoje zemljište pod kontrolu Nemačkog carstva.</s><s>17. avgusta iste godine teritorija postaje i zvanično delom Nemačkog carstva.</s><s>1890. godine koloniji je dodata teritorija Kaprivi na severoistoku.</s><s>Sa svojih 835.000 km² Nemačka jugozapadna Afrika je bila gotovo jedan i po put veća od samog Nemačkog carstva.</s>

<s>Nemačka jugozapadna Afrika je jedina nemačka kolonija u kojoj su se Nemci naselili u većem broju.</s><s>1914. godine na teritoriji kolonije je živelo približno 12.000 Nemaca, oko 2.000 ostalih evropljana (Englezi i Holanđani) i približno 150.000 domorodaca.</s><s>Domoroci koji su se sastojali od tri etničke skupine su od strane evropljana zvani hotentoti.</s><s>80.000 domorodaca je pripadalo etničkoj grupi Herero, 60.000 Ovambo i 10.000 Nama.</s>

<s>Pleme Herero je 1904. godine podiglo ustanak protiv surove nemačke okupacije ondašnje „Jugozapadne Afrike”.</s><s>U prvih nekoliko dana pobune Herero su pobili 123 nemačka civila u centralnoj Namibiji.</s><s>Ustanku se na jugu brzo pridružilo pleme Nama, a zatim je Nemačka na teren u pustinji Namib poslao generala Lotara Fon Trotu.</s><s>Poznat po surovosti u obračunu sa pobunama u nemačkim kolonijama u Aziji i na istoku Afrike, general Lotar Fon Trot je izdao nalog da se istrebe svi domorodci na tlu nemačke Jugozapadne Afrike.</s>

<s>Nemačke kolonijalne Šuc-trupe su u klanac kod Vartemberga na ulazu u pustinju Namib saterale više od 60.000 pripadnika plemena Herero i zatrovale izvore vode miljama u krug.</s><s>Potonji pomor u pustinji Namib današnja istoriografija, smatra – prvim genocidom u 20. veku.</s><s>Više od tri četvrtine Herero stanovništva pobile su nemačke snage 11. avgusta 1904. godine, a 15.000 odvedeno je u pustinju i ostavljeno da umre od gladi.</s><s>Južna Afrika preuzela je vlast nad tim područjem 1915. godine.</s><s>Nemačka je uputila izvinjenje prilikom 100. godišnjice masakra.</s>

<s>Izvori</s>

<s>Vidi još 
 Spisak bivših nemačkih kolonija</s>

<s>Spoljašnje veze 
http://www.politika.rs/rubrike/Svet/Nemacka-vraca-africke-lobanje.sr.html</s>

<s>Historija Njemačke
Historija Namibije</s>

